Micuțul Tiago, fiul lui Adrian Mutu, și-a văzut visul cu ochii după ce s-a întâlnit cu Cristiano Ronaldo, deținătorul a 5 Baloane de Aur. „Briliantul” a precizat că a făcut tot posibilul ca această întâlnire să aibă loc după ce băiatul său a avut o singură când a împlinit vârsta de 7 ani: să-l vadă pe viu pe starul portughez.
Adrian Mutu și Tiago au plecat în Arabia Saudită, unde s-au întâlnit cu Ivan Rakitic, fostul star al Barcelonei, legitimat în prezent la Al Shabab. Apoi, antrenorul a mai bifat un nume mare de pe listă: Cristiano Ronaldo, fotbalistul preferat al lui Tiago.
„Vizitând Arabia Saudită, azi am ajuns la Al Nassr. Când fiul meu Tiago a împlinit 7 ani i-am promis, că dacă va fi un băiat ascultător, o să-l duc să se întâlnească cu legenda Cristiano Ronaldo. Astăzi, visul a devenit realitate. Îți mulțumesc, prietene, pentru generozitate! De asemenea, tot azi vom vedea împreună derby-ul dintre Al Nassr și Al Hillal”, a scris Adrian Mutu pe conturile oficiale de social media.
„Țin cu Al Nassr, cu PSG, cu Inter și cu Real. Cu Al Nassr pentru că e Ronaldo acolo și au mai venit mulți jucători buni: Mane, Laporte, Brozovic. Pe doi e Mbappe, pe trei Neymar și pe ultimul loc e Messi”, a mărturisit în trecut Tiago Mutu, pentru ProSport.